শুক্রবারই বৈশাখী বন্দ্যোপাধ্যায়ের বিরুদ্ধে একগুচ্ছ অভিযোগ তুলেছিলেন শোভন চট্টোপাধ্যায়ের শ্বশুর তথা তৃণমূল বিধায়ক দুলাল দাস। অভিযোগ ছিল শোভন চট্টোপাধ্যায়ের বিরুদ্ধেও। একটি বাংলা নিউজ চ্যানেলকে দেওয়া সাক্ষাৎকারে দুলাল দাসের তোলা সব অভিযোগের একত্রে জবাব দিয়েছেন শোভন-বৈশাখী।
দুলালের অভিযোগ: শোভনের চাকরি খেয়েছেন বৈশাখী। 
শোভনের জবাব: বৈশাখীদেবী চাকরি খাননি। আর আমি জনপ্রতিনিধি ছিলাম। নীতিগতভাবে মনে করেছি বন্ধুত্বের মর্যাদা দেওয়া উচিত আমি সেটাই করেছি।
দুলালের অভিযোগ: আমার মেয়েকে কাবু করতে না পেরে আমার কাদা ছেটানোর চেষ্টা করছি। সত্যিই তো আমি লরির খালাসির কাজ করতাম। 
বৈশাখীর জবাব: আমি তো বলেছিলাম যে উনি খালাসি হিসেবে জীবন শুরু করে আজকে কোটি কোটি টাকার সম্পত্তি করেছেন। এটা তো খুব ভাল কথা। এখানে অপমান করার প্রশ্ন আসছে কোথা থেকে?
দুলালের অভিযোগ: আমার ছেলে শোভন চট্টোপাধ্যায়কে যে ফ্ল্যাটে থাকতে দিয়েছেন, সেখানে গিয়ে দিনরাত আপনি কীভাবে থাকেন, কী মধু আছে সেখানে?
বৈশাখীর জবাব: একজন জনপ্রতিনিধি মহিলাদের প্রতি এত অসংবেদনশীল ভাষা কীভাবে ব্যবহার করতে পারেন আমি জানি না। এর পরে মহিলাদের থেকে কীভাবে ভোট চান, আমি দেখতে চাই। ওনার মনে হলে উনি আমার এ বাড়িতে আসা বন্ধ করে দিক। শ্মশান থেকে রাজদ্বার, শোভনবাবু যেখানেই থাকুন না কেন, বন্ধু হিসেবে পাশে আমি থাকব।
শোভনের জবাব: আমি যথাযথ লিজ নিয়ে এই বাড়িতে রয়েছি। বৈশাখী যেভাবে শুভানুধ্যায়ী হিসেবে আমার পাশে দাঁড়িয়েছ তা আমি ভুলতে পারি না। আর আমার বাড়িতেও তো দুলালবাবুর মেয়ে রয়েছে। এসে নিয়ে যাক।

এই বিষয়ে অন্যান্য খবর

বৈশাখীর চরিত্র কেমন, শোভনের বান্ধবীকে ‘অশোভন’ আক্রমণ শ্বশুর দুলালের


দুলালের অভিযোগ: এই পরিস্থিতির জন্য দায়ী বৈশাখীর লোভ এবং লালসা।
বৈশাখীর জবাব: লোভ-লালসার কোনও প্রমাণ পেলে উনি জনসমক্ষে জানান, তার পরে উত্তর দেব।
শোভনের জবাব: লোভ-লালসার নিদর্শন আজ পর্যন্ত পাইনি। আমার বিপদের দিনে যেভাবে বৈশাখী আমায় সাহায্য করেছেন, তার ব্যাখ্যা আমি দিতে পারব না। 
দুলালের অভিযোগ: একজন শিক্ষিকার এত গয়না কোথা থেকে জুটছে।
বৈশাখীর জবাব: শিক্ষিকা মানেই হতদরিদ্র বাড়ি থেকে আসে না। আমার বাবা-মা সরকারি চাকরি করতেন, আমার তিন পুরুষের ঐতিহ্য আছে। সেটা উনি কী করে বুঝবেন? ওনার যদি গয়না দরকার হয়, আমি পাঠিয়ে দিচ্ছি। আমি নিজের স্বামীর থেকে কিছু নিই না, ওঁর হঠাৎ কেন মনে হলো ওঁর জামাইয়ের থেকে আমি গয়না নিতে যাব।
শোভনের জবাব: বৈশাখীদেবী নিজের বাড়িতে থাকেন, নিজের বাবার দেওয়া বাড়ি-গয়না রয়েছে। আমি অবাক হয়ে যাই এমন অবস্থার মধ্যে থেকেও উনি এভাবে আমায় সাহায্য করছেন। এই সাহায্যের জন্য রত্নাদেবীও তাঁর কৃতজ্ঞতা অস্বীকার করতে পারেন না। এখন সব ভুলে গিয়ে এসব বলছে।
দুলালের অভিযোগ: ক্ষমতা থাকলে আমার মুখোমুখি বসে সাংবাদিক বৈঠক করুন।
বৈশাখীর জবাব: সমগোত্রীয় হলে তবেই চ্যালেঞ্জ নেওয়া যায়। উনি আমার সমগোত্রীয় নন।
দুলালের অভিযোগ: আমার মেয়ের যদি অলিখিত কিছু সম্পত্তি থাকে, তা অনেক ব্যবসায়ীরই থাকে। আমার মেয়ের সেরকম কিছু থেকে থাকে, আয়কর দফতর যা জরিমানা করবে আমার মেয়ে দিয়ে দেবে। তার জন্য আমার মেয়ে জেলে যাবে না।
শোভনের জবাব: ওঁর মেয়ের সম্পত্তির জন্য আমি কী সমস্যায় পড়েছি, বোধ-বুদ্ধি থাকলে উনি তা নিয়ে কোনও কথা বলতেন না।
বৈশাখীর জবাব: জনপ্রতিনিধি হিসেবে আইন ভাঙার কথা বলেন কী করে? কীভাবে বলছেন যে মেয়ের অলিখিত সম্পত্তি থাকলে জরিমানা দিলেই মিটে যাবে। আমার বাবা মা যদি শুনতেন আমি এরকম কিছু করেছি, তাহলে প্রথমে আমার গালে একটা চড় মারতেন।
দুলালের অভিযোগ: আমার মেয়ে এবং শোভন চট্টোপাধ্যায়ের নামে সমান সম্পত্তি আমি তৈরি করে দিয়েছি।
শোভনের জবাব: এরকম ধরনের কোনও সম্পত্তি আমাকে দেওয়ার বিষয় নয়। আমার কেনা জমিতে যে গোডাউন হয়েছে, সেই ব্যবসা থেকে উনি লভ্যাংশ নিচ্ছেন। কেন ক্লেম সেটেলমেন্ট করছেন না। এক বছর হয়ে গেল